आपको यह अवगत कराना है कि पीड़ित नवी अहमद पुत्र रहमान उत्तर प्रदेश के जिला अम्बेडकरनगर के मुहल्ला छज्जापुर टांडा का निवासी है | पीड़ित का भाई अनिश उर्फ़ नाटे भैस खरीदने व बेचने का काम करता था | 23 दिसम्बर, 2012 की रात अनिश भैस खरीदने के लिए रसूलपुर, प्यारेपुर गाँव के लक्खू कन्नौजिया के घर गया था | भैस के दाम को लेकर उन लोगो के बीच कुछ कहा सुनी हुई | शोर सुनकर वहा पर गाँव के प्रधान और अन्य गाँव वाले भी एकत्रित हो गए | लक्खू कन्नौजिया, रवि कुमार कन्नौजिया, राजेश वर्मा व अन्य युवक ने गाँव के प्रधान महेंद्र पाल के साथ मिलकर अनिश को लाठी डंडे से पीटना शुरू कर दिया | अनिश को तब तक मारते रहे जब तक उसने दम नहीं तोड़ दिया | जब उन लोगो ने देखा कि अनिश की मृत्य हो गयी है तब गाँव के प्रधान ने अन्य लोगो के साथ मिलकर थाने में यह रिपोर्ट लिखवाई कि अनिश भैस चोरी करने आया था और उसे रेंज हाथो पकड़ा गया और पिटाई से उसकी मौत हो गयी |